לאנס סטרול

לאנס סטרול (סטרולוביץ׳) (באנגלית: Lance Stroll, נולד ב-29 באוקטובר 1998 במונטריאול, קנדה) הוא נהג מרוצים קנדי-יהודי במתחרה באליפות הפורמולה 1 כנהגה של קבוצת אסטון מרטין. בשנת 2016 זכה באליפות הפורמולה 3 האירופאית.

קריירת מרוצים

שנים ראשונות
סטרול החל את קריירת המרוצים במסלולי הקארטינג בהם זכה להצלחה רבה. בשנת 2008 זכה בתואר רוקי השנה מטעם התאחדות הספורט מוטורי של קוויבק. באותה שנה זכה באליפות קנדה. בשנת 2010 הוחתם סטרול באקדמיה לנהגים  של קבוצת פרארי. בשנת 2011 השתתף באליפות אירופה בקארטינג וסיים במקום התשיעי בקטגוריית KF3. בשנת 2012 השתתף במגוון תחרויות: זכה בגביע לאס וגאס, סיים רביעי באליפות ה-WSK מאסטר, חמישי באליפות העולם של הפדרציה הבינלאומית לרכב (FIA) ושמיני בסבב האירופי. בשנת 2013 עבר להתחרות בקטגוריית ה-FK1, הקטגוריה הבכירה בתחום ובסיום העונה נבחר כרוקי השנה.

בשנת 2014 התחרה באליפות פורמולה 4 האיטלקית. הוא הגיע לפודיום ב-13 מתוך 18 המרוצים בעונה, מתוכם 7 פעמים כמנצח וזכה באליפות. בחודשים ינואר ופברואר 2015 השתתף בסבב אליפות טויוטה, שהתקיים בניו זילנד וזכה באליפות. בהמשך השנה הצטרף לאליפות אירופה בפורמולה 3. במהלך העונה ניצח רק מרוץ אחד, מתוך 32 וסיים במקום החמישי בדרוג הכולל. בעונתו השנייה סבב ניצח 14 מרוצים וזכה באליפות בפער של 127 נקודות, בהשוואה למקום השני.

פורמולה 1

2017–2018: ויליאמס

במקביל להשתתפותו באליפות אירופה בפורמולה 3 שימש, במהלך שנת 2016, גם כנהג פיתוח של קבוצת ויליאמס. לקראת סיום העונה הודיעה הקבוצה על החתמתו של סטרול כנהג בקבוצה החל מעונת 2017. את שלושת המרוצים הראשונים של העונה לא הצליח לסיים. בגרנד פרי רוסיה השלים לראשונה מרוץ, כשסיים במקום ה-11. בגרנד פרי קנדה סים במקום התשיעי וצבר נקודות ראשונות בקריירה. שבועיים לאחר מכן הפתיע רבים כשסיים במקום השלישי בגרנד פרי אזרבייג'ן והפך לרוקי הצעיר ביותר בתולדות האליפות שמגיע לפודיום. בגרנד פרי איטליה קבע את הזמן הרביעי בטיבו במקצה הדירוג. עונשים שהוטלו על דניאל ריקארדו ומקס ורסטאפן קידמו אותו אל המקום השני בזינוק למרוץ, אותו סיים במקום השביעי. את עונת הבכורה סיים במקום ה-12. בעונתו השנייה בקבוצה צבר נקודות בשני מרוצים בלבד וסיים את העונה במקום ה-18.

2019-הווה: רייסינג פוינט ואסטון מרטין
במהלך עונת 2018 נקלעה קבוצת פורס אינדיה לבעיית כלכליות שאיימו על המשך פעילותה. הקבוצה נרכשה על ידי לורנס סטרול, אביו של לאנס, והוקמה מחדש כקבוצת רייסינג פוינט. לקראת עונת 2019 הוחתם לאנס בקבוצה שבבעלות אביו.

משפחתו
אביו של לאנס הוא לורנס סטרול, יזם בתחום האופנה והבעלים של קבוצת המרוצים אסטון מרטין (רייסינג פוינט, לעבר). אמו, קלייר-אן, היא מעצבת אופנה ואחותו, קלואי, היא זמרת פופ.

פורמולה 1

קישורים חיצוניים

הערות שוליים

נהגי מכוניות מרוץ קנדים
נהגי קבוצת ויליאמס
נהגי קבוצת רייסינג פוינט
נהגי קבוצת אסטון מרטין
חברי אקדמיית פרארי לנהגים
קנדים שנולדו ב-1998